ועדת הכלכלה, כנסת 20, פרוטוקול מספר 788, 2018-06-19 14:30

איתן כבל: שלום לכולם, גברתי מנהלת הוועדה, היועצת המשפטית, הרשמת, הדובר, אורחים נכבדים, שלום לכם.

איתן כבל: אני מבין שזה לא הדיון הראשון שאנחנו עוסקים בעניין שאמור להיות פשיטא, מה שנקרא, אבל זה המצב.

איתן כבל: אני מקווה שנצליח להתקדם היום באופן משמעותי.

איתן כבל: על סדר היום הצעת חוק הרשות הלאומית לבטיחות בדרכים (הוראת שעה) (תיקון מס' 3), התשע"ח-2018.

איתן כבל: האם גברתי יכולה להגיד לי איפה אנחנו אוחזים?

נעמה דניאל: בדיון הקודם שקיימנו הצביעה הוועדה על סעיפים 1 ו-2 להצעת החוק, על שינוי השם ותיקון ההגדרה, וכן על סעיף 4(1)(א)(1), על אחת מסמכויות הרשות.

נעמה דניאל: נשארו שני עניינים שהוועדה אמרה שתשוב ותדון בהם: עניין החלת החוק הגדול ביהודה ושומרון ועניין ועדת השרים לענייני חקיקה, שהוועדה ביקשה שתיקבע חובה בחוק- - -.

נעמה דניאל: כל שאר הסעיפים עוד לא נידונו.

חוה ראובני: ועדת השרים לענייני בטיחות בדרכים.

נעמה דניאל: אכן, ועדת השרים לענייני בטיחות בדרכים.

נעמה דניאל: הוועדה ביקשה שתהיה חובה בחוק להקים אותה.

שולי מועלם-רפאלי: אני חושבת שלא התבלבלת כי הרי ועדת השרים לענייני חקיקה ביקשה שזה יחזור אליה.

נעמה דניאל: זה מה ששמענו ממשרדי הממשלה.

איתן כבל: דיבר אתי היושב-ראש לגבי סידור הנושאים.

איתן כבל: נכון, זה עניין טכני, אבל בנדבכים.

איתן כבל: הוא צודק שצריך לסדר את זה בנדבכים הרצויים והראויים.

איתן כבל: השאלה איך נוסח החוק מסודר.

אם ירשו לו לעשות את זה אז אנחנו בהתקדמות.

איתן כבל: מן הכבד אל הקל.

איתן כבל: הכוונה לפתוח עם הדברים שלשמם עושים את כל התיקון.

איתן כבל: היכן נתחיל?

נעמה דניאל: אפשר להתחיל בסעיף 3 להצעת החוק.

נעמה דניאל: דיברנו על סדר הסעיפים ובמגבלות של החוק הקיים הצלחנו לסדר אותם.

איתן כבל: נפגשתם ותיאמתם ביניכם את הדברים.

איתן כבל: בסדר, בבקשה.

יש דברים מהותיים שהולכים להיות בתיאום, או שהכול הוא רק לסדר את זה טכנית?

איתן כבל: לדעתי יש כאן עניין אחד מהותי, נכון לרגע זה, השאלה על החלת החוק הזה גם ביהודה ושומרון.

איתן כבל: זאת שאלה גדולה.

איתן כבל: ארצה לשמוע כמובן את נציגי המדינה.

אם תרצה, אני יכול להחליף אותך בזמן שזה יידון.

..

איתן כבל: לא, אין לי בעיה, אני לא מן המתרגשים.

שולי מועלם-רפאלי: איתן כבל תומך בנורמליזציה של המצב.

איתן כבל: דרך אגב, עשינו כבר דבר דומה בהחלת החוק בעניינים הנוגעים לחובת אספקת שירותים, אם לא מגיעים לעשות תיקון של מוצרים בישובים ביהודה ושומרון.

זה נדון גם לפני שבוע במליאה.

רחלי טבת ויזל: אבל זה פרסונלי, זה לא טריטוריאלי.

איתן כבל: אני לא נכנס לזה.

איתן כבל: בואו נתחיל – "שכר מצווה, מצווה".

שאלתי שאלה אחרת:

האם אנחנו מסוגלים לייצר גם- - -

איתן כבל: שאדוני לא יהיה יותר מתוחכם ממה שצריך.

איתן כבל: דבֵר.

זה בא מפחד...

השאלה איך נותנים "שיניים", לפחות "שן" אחת לחוק.

איתן כבל: נכון, החוק הזה הוא עם "שיניים חלביות".

לדעתי אפילו לא זה.

איתן כבל: פחות מזה?

איתן כבל: שיניים תותבות בשיטה הישנה?

הוא מגדיל את הלסת, הוא מגדיל את הכול, אבל הוא לא הצמיח שיניים.

איתן כבל: נגיע גם לזה.

זאת השאלה שלי: האם נגיע גם לזה?

אם זה טכני – אז יש לי ועדה אחרת שאני צריך ללכת אליה.

איתן כבל: אדוני צודק.

איתן כבל: אני מקווה שנצליח גם לשים את הדברים כי לא לוולד הזה פיללנו, לא לצורך הוולד הזה הקמנו חקיקה.

זה גם נראה טוב יותר מהוולד הקודם.

איתן כבל: ברור.

איתן כבל: אל תיקח אותי למקום ההוא, כי זה לא חוכמה, מבלי לגרוע כלום מן המנכ"לית הנוכחית.

איתן כבל: זה דבר שני.

איתן כבל: דבר שלישי, לא הביאו את יושב-ראש הרלב"ד (הרשות הלאומית לבטיחות בדרכים), שהוא אישיות משכמה ומעלה, כדי שבסוף הוא יהיה קצר כנפיים לחלוטין.

איתן כבל: אם לא רוצים, למה צריך לעשות חוק כזה ארוך?

איתן כבל: אפשר לעשות את זה קצר יותר, פשוט מאוד.

רחלי טבת ויזל: אני יכולה להתייחס לזה, אם אפשר, כי בדיון הקודם לא הייתי, לשאלה עד כמה בחוק יש סמכויות או לא ולחיזוק הרשות.

רחלי טבת ויזל: אם אדוני רוצה, אני יכולה להתייחס לזה כבר עכשיו או מאוחר יותר.

איתן כבל: גברתי, כדי שלא נישאר במתח, נפתח בזה.

רחלי טבת ויזל: אסביר.

רחלי טבת ויזל: נכון שאין בחוק הרשות הנוכחי סמכויות שמאפשרות לרלב"ד לומר למשטרה או למשרד הבריאות או אפילו למשרד התחבורה מה לעשות.

רחלי טבת ויזל: אגב, גם בשום רלב"ד בעולם אין חוק שמאפשר לרלב"ד באיזו מדינה אחרת להגיד למשרד אחר מה לעשות.

רחלי טבת ויזל: אם נציע את זה למשרדי הממשלה – והצענו את זה למשרדי הממשלה, אלה ויכוחים של עשר שנים – אף אחד לא יוותר על הסמכויות שלו.

רחלי טבת ויזל: מה שכן, החוק הזה הוא חוק ריאלי, שמדבר על החוזקות של הרלב"ד כגוף שמתכלל את האירוע שקשור לבטיחות בדרכים.

רחלי טבת ויזל: מדובר פה על מוקד הידע שהוא משמעותי, מדובר על התוכנית הלאומית שהיא משמעותית, מדובר על דיווחים של משרדי הממשלה לרלב"ד בכדי שתהיה תוכנית לאומית.

רחלי טבת ויזל: אבל העיקר באמת הוא החלק המקצועי.

רחלי טבת ויזל: החוק בנוסח הזה מאפשר לרלב"ד להיות הגוף הסמכותי המקצועי ביותר שיעסוק בבטיחות בדרכים.

רחלי טבת ויזל: לא יהיה משרד ממשלתי שיגיד "אין בעיה, המשרד לביטחון פנים עכשיו מוותר על סמכויות, הרלב"ד יגידו למשרד לביטחון פנים".

רחלי טבת ויזל: הלוואי וזה היה המצב, הייתי שמחה שכך יהיה, אדוני, אני מסכימה אתך לגמרי, אבל צריך להסתכל על מה שכן יש בחוק.

רחלי טבת ויזל: אציג דוגמה קצרצרה.

רחלי טבת ויזל: אני חוזרת עכשיו מדיון עם משרד הביטחון שלא הסכים שנפעיל את בקרת הרשויות במשרד הביטחון.

רחלי טבת ויזל: נכנסנו, הסברנו, אנחנו מקצועיים, ו"סגרנו" את זה עם משרד הביטחון.

רחלי טבת ויזל: ברור להם שגם אם אין לי סמכות להגיד למשרד הביטחון שאני עושה בקרה, ברורה להם החשיבות של הבקרה ושאני הגוף המקצועי, ולכן סיכמנו על בקרה במחנות צה"ל, מכוח זה שאני הגוף המקצועי.

רחלי טבת ויזל: אני חושבת שזה הרעיון המסדר שעומד מאחורי הסמכויות.

רחלי טבת ויזל: אגב, בישיבה הקודמת דיברתם על סעיף ההגדרות, למה צריך את סעיף ההגדרות.

רחלי טבת ויזל: בדיוק בגלל זה צריך את הסעיף הדקלרטיבי של ההגדרות, של המוקד הלאומי של הידע ושל התוכנית הלאומית.

רחלי טבת ויזל: אדוני, אני חושבת שזה הלוז של הכול.

רחלי טבת ויזל: הלוואי והיה יותר.

רחלי טבת ויזל: אני חושבת שזה טוב מאוד גם כך.

איתן כבל: תודה.

איתן כבל: הבנו.

איתן כבל: לא התרשמנו, אני מתנצל.

גיל מלמד: אני עיתונאי רכב מאז שנת 1986, כלומר 32 שנים אני נוגע בנושא בטיחות בדרכים.

גיל מלמד: ביקשתי את זכות הדיבור כי עברתי עשרות פעמים על הנוסח שמונח בפני הוועדה.

גיל מלמד: מי שניסח אותו לדעתי חושב על אחד משלושה דברים: או שהוא לא מאמין לכם, חברי הכנסת, שאתם מספיק חכמים או חדים כדי להבין את המשמעויות שלו; או שהוא לא מאמין ביושרה שלכם; או שהוא לא בטוח וסבור שאם הוא לא צריך להעביר את זה כאן אז הוא יעביר את זה דרך ועדה אחרת.

גיל מלמד: התכלית של התיקונים שאתם מתבקשים לאשר כאן היא אחת ויחידה וברורה מאליה: לקחת חוק רע ולהפוך אותו לחוק איום ונורא, הכול כדי שלא יהיה גוף שיוכל להציק לממשלה עם דרישות שונות ומשונות שהמטרה שלהן היא בעצם הצלת חיים.

את זה הבנו כאשר קראנו את הצעת החוק בפעם הראשונה.

גיל מלמד: שמתי לב בדיון שהאסימון נפל כאן מהר מאוד אצל חברי הכנסת.

גיל מלמד: אתם הרבה יותר אינטליגנטים מאשר מה שמי שניסח את זה חשב שאתם.

גיל מלמד: אלה שכתבו את הצעת החוק לא חשבו עליכם כך.

גיל מלמד: כאשר מעיינים בתיקונים האלה רואים שני תיקונים שסותמים את הפה למבקר המדינה – בנושא התערבות אנשי משרד התחבורה בענייני הרשות, ובנושא המדען הראשי; רואים תיקון שמבטל את חובת הדיווח של ראש הממשלה על ההתקדמות במאבק בתאונות הדרכים, שזה לב לבו של חוק המאבק הלאומי בתאונות דרכים; רואים תיקון שמחליש את מועצת הרשות; ועוד כמה סעיפים ששוללים מן הרשות הלאומית את מעט החובות והסמכויות שהיו לה.

גיל מלמד: אבל בניגוד מוחלט לכל מה שכתוב בדברי ההסבר להצעת החוק הזאת, אין כאן אף תיקון שמועיל למאבק או שמחזק את הרשות.

גיל מלמד: בשנת 1994 93 חברי כנסת חתמו על הצעת חוק המאבק הלאומי בתאונות דרכים.

גיל מלמד: הם העבירו אותה אפילו בקריאה טרומית.

גיל מלמד: לצערי היום יש קומץ קטן מאוד של חברי כנסת שנותר כשומרי סף אחרונים לבטיחות.

גיל מלמד: הוועדה הזאת היא אחת מהם, היא קיימה בשנה שעברה סדרת דיונים בעניין הזה.

גיל מלמד: מניסיון של 32 שנים בתחום הזה אני אומר לכם ששני סוגי האויבים הגדולים ביותר של הבטיחות בדרכים בישראל נמצאים במשרד התחבורה ובכנסת.

גיל מלמד: התפקיד של הכנסת להתאחד סביב הבטיחות בדרכים, לאלץ את משרד התחבורה לעשות את הדברים הנכונים.

גיל מלמד: כדי שזה יקרה הכנסת צריכה להתגבר על הלחצים הפוליטיים, לחוקק חוקים שיגרמו לדברים האלה לקרות.

גיל מלמד: אני בטוח באמת שאף אחד במשרד התחבורה לא בכוונה רוצה שייגרמו תאונות אבל אם הכנסת תעשה את העבודה שלה ותחוקק את החוק הנכון פשוט ימנעו מהם את האפשרות לעשות את הדברים הלא נכונים.

גיל מלמד: אני מציע שלוש הצעות קונקרטיות כדי שנוכל להפוך את כל התיאוריה היפה הזאת למציאות.

גיל מלמד: הצעה אחת, כדי לא לפגוע בעובדי הרשות, צריך להאריך את תוקף החוק הנוכחי בחצי שנה נוספת.

גיל מלמד: ההצעה השנייה, למרות מה שכתוב בדברי ההסבר, שהם לא נכונים – גם בדקתי את זה משפטית – אני מציע במקביל לקבוע חמישה מועדים לישיבה של ועדת המשנה לבטיחות בדרכים או של הפורום הזה כדי לסקור את הכשלים בחקיקה עד היום לאורך הדרך ולמצוא פתרונות שיוסכמו על כולם.

גיל מלמד: אפשר להגיע למצב הזה.

גיל מלמד: אפשר בהקשר הזה גם להורות למרכז המחקר והמידע של הכנסת לנתח עבור הוועדה את השתלשלות החקיקה בנושא המאבק בשלושים השנים האחרונות.

גיל מלמד: זה ימחיש הכי טוב למה הצעת החוק שמוצעת כאן היא הגרועה ביותר מאז ועדת החקירה הפרלמנטרית הראשונה של שנת 1988.

גיל מלמד: ההצעה השלישית שלי לחברי הוועדה היא לקדם את ההקמה של ועדת חקירה פרלמנטרית שלישית בנושא תאונות הדרכים, שתתמקד רק בסיבות שמנעו מן הרשות הנוכחית את האפשרות להוביל את המאבק בתאונות דרכים ותמליץ על דרכים לפתור אותן.

גיל מלמד: דבר אחרון, רחלי טבת ויזל הציגה כאן דוגמה למה הרשות כן יכולה להיות אפקטיבית.

גיל מלמד: יש כל כך הרבה סיבות ברורות מאליהן וכולם מכירים אותן, ואתם נתקלים בהן ביום-יום, למה הרשות לא יכולה לתפקד.

גיל מלמד: כל פיפס שהרשות תעשה לפי החוק הנוכחי, שיציק באיזשהו אופן לשר התחבורה ולמשרד התחבורה, פשוט לא יאפשרו לרשות הזאת לעשות שום דבר.

גיל מלמד: תשאלו את עצמכם איך המדינה הקצתה מתקציב האזרחים 7 מיליארד שקל למערכות מוביליי, למשל, בלי לעשות אף מחקר, בלי לשאול אף אחד, בלי שהרשות הייתה מעורבת בזה בכלל.

גיל מלמד: תשאלו את עצמכם מה יקרה בפעם הבאה כאשר שר התחבורה ירצה להפריט את הטסטים או לשנות את לימודי הנהיגה.

גיל מלמד: האם הם יתנו איזו זכות דיבור לרשות, פרט להתייעצות?

גיל מלמד: ברור שזה לא יקרה.

גיל מלמד: לכן עדיף שהרשות לא הייתה קיימת מאשר שתהיה קיימת כעלה תאנה של משרד התחבורה.

איתן כבל: תודה לך.

איתן כבל: הדברים שאמרת משקפים במידה רבה את מה שאני מרגיש.

איתן כבל: אני לא רוצה להגיד שאני מסכים עם כל מילה, או מסכים לאופן שבו אתה התנסחת.

איתן כבל: אני יכול לומר לך בוודאי בשמם של שני אנשים – לא שמעתי את עמדתה של חברתי שולי מועלם רפאלי אבל שמעתי את עמדתם של חברי הכנסת יעקב אשר ועבד אל חכים חאג' יחיא.

איתן כבל: אני מדבר מהניסיון של השיח שלנו כאן כחברי הוועדה.

לא פספסנו אף דיון בנושא תאונות דרכים.

איתן כבל: נכון, על זה אני מדבר.

איתן כבל: אני אומר את זה על חבר הכנסת חאג' יחיא ועליך חבר הכנסת יעקב אשר.

איתן כבל: לאורך כל הדרך הכוונה המקורית בהקמת הרשות הייתה שסוף-סוף יהיה גוף מקצועי שהוא מעל, עם "שיניים", שיודע לא רק לתכלל.

איתן כבל: מה זה לתכלל?

איתן כבל: אם אני רוצה, אני מתכלל, מעביר לך כדי שתתכללי.

איתן כבל: אם לא בא לי להעביר לך – נו, אז מה?

רחלי טבת ויזל: אנחנו גם עוצרים דברים.

רחלי טבת ויזל: אשמח להגיד למשטרה מה לעשות אבל נראה שזה לא ריאלי.

איתן כבל: אגיד לך מה היתרון שלי עליך בעניין הזה.

איתן כבל: את כל התשובות שאת אומרת עכשיו שמעתי כבר בעבר.

איתן כבל: נשאלת כאן שאלה אחת:

איתן כבל: האם קבלת החוק במתכונת הנוכחית לא מרעה את המצב.

איתן כבל: אני לא יודע.

איתן כבל: אסביר את כוונתי.

איתן כבל: מה היה הרצון שלנו כלפי הרשות ומה היא החקיקה הזאת?

איתן כבל: החקיקה הזאת הייתה אמורה לייצר מצב שהיא לא פועל יוצא של גחמה של שר או של אדם כזה או אחר במערכת, אם נפלנו על מנכ"ל טוב או על מנכ"ל פחות טוב.

איתן כבל: לא יכולים להיבנות ממצבים כאלה.

איתן כבל: רק אתמול קיימנו דיון, שהגיעו אליו נציגים מחברת החשמל ומגופים אחרים ואמרו "אצלנו הכול בסדר, אתם לא צריכים לחוקק לגבינו".

איתן כבל: היום הבנקים וחברות הביטוח – אני מכניס אותם כמעט לכל חקיקה, דבר שלא היה, ולמה?

איתן כבל: אם אני יודע שכולנו נמצאים במצב קבוע ואף אחד מאתנו לא מתקדם ולא הולך לשום מקום, אז יחסית עוד איכשהו.

איתן כבל: העניין הוא שאת רחלי טבת ויזל היום מנכ"לית טובה וגיל מלמד מחמיא לך.

איתן כבל: יבוא מישהו מחר – והיו כבר דברים בעולם – ואני לא אהיה ולא אעבוד באינטנסיביות הזאת ויעקב אשר וחברים אחרים לא יהיו כאן.

רחלי טבת ויזל: ברור, אבל מה שמטריד הוא שכל כך הרבה שנים מנסים לבנות חוק עם סמכויות, וכך גם עכשיו, הלוואי והחוק היה עם סמכויות, וזה לא הולך כי משרדי הממשלה לא מוכנים שיכפו עליהם.

רחלי טבת ויזל: אני מפחדת שבסופו של דבר לא תהיה רשות.

רחלי טבת ויזל: נגיד "אין סמכויות, אין סמכויות" ובסוף לא תהיה רשות בכלל.

רחלי טבת ויזל: אי אפשר להתעלם מכך שהרשות עובדת, עושה, פועלת, עם מנכ"ל טוב יותר או טוב פחות.

איתן כבל: הבעיה היותר גדולה שלי, שבמשך תקופה ארוכה מדי המקום הזה שהוקם היה אבר מדולדל של משרד התחבורה.

רחלי טבת ויזל: הוא לא כזה היום, אדוני.

איתן כבל: כי זה את.

איתן כבל: כמה שנים את מתכננת להישאר שם?

איתן כבל: רק שנדע.

רחלי טבת ויזל: תלוי אם יעבירו את החוק.

איתן כבל: וזה תלוי לא רק בך, רחלי, אלא מגיעים שרים לתפקידים כאלה ואחרים.

איתן כבל: יכול להגיע שר תחבורה אסרטיבי מאוד.

רחלי טבת ויזל: אדוני, אני מבינה.

רחלי טבת ויזל: השאלה מה יהיה הפתרון.

רחלי טבת ויזל: מכיוון שלא מצליחים להגיע לפתרון, השאלה אם הפתרון הוא בסגירה של הרשות.

קודם כול אני רוצה להציע הצעה לסדר.

כמובן צריך לקדם את הצעת החוק הזאת, אין ספק, וראינו במו עינינו את ההתפתחות של הרשות הלאומית לבטיחות בדרכים בשנתיים האחרונות, ממה שהיה אל מה שקיים היום.

אין ספק שיש הרבה יותר אסרטיביות, הם הרבה יותר מקצועיים והרבה יותר מעורבים, וגם הצלחתם בדרכי נועם להיכנס אל תוך משרדי הממשלה ולהגיע איתם לשולחנות עגולים.

אל יקל בעיניך הדבר הזה.

אני חושב כמוך, בהתבטאות קצת אחרת, כי הלכת קצת צפונה בכמה התבטאויות, שזה גם הישג, וזה גם הרבה בזכות התמיכה שקיבלתם כאן סביב השולחן הזה בוועדה מאיתן כבל ומכל חברי הוועדה.

כל הזמן דיברנו על כך שאתם צריכים להיות יושבי-ראש הקואליציה, כמו חבר הכנסת דוד ביטן בימיו הטובים, משהו שיודע גם לצבוט ויודע להכאיב קצת ויודע גם לחבק בסוף.

אנחנו יודעים את הבעייתיות של משרדי הממשלה השונים, וגם הרשות חונה במשרד ממשלתי אחד אז "מה פתאום שאחד יגיד לשני מה לעשות?

" וכולי.

אנחנו מכירים את כל הבעייתיות זאת.

אני מציע, אדוני היושב-ראש, כדי שלא נדשדש סתם, לקדם ולהתקדם עם העניין הזה ולהשאיר לסוף הדיון, או בזמן שתבחר, לעשות דיון קצת ממצה יותר, לראות אולי אפשר להוסיף שלייקעס או דברים שכן ישנו.

אני חושב בקול רם אתך ביחד.

לפחות אם הם היו מקבלים מעמד לא של מי שיכול להגיד למשרדים מה לעשות מבחינה תפעולית, אבל משהו כמו מבקר המדינה.

הרי מבקר המדינה מוציא דוחות על תאונות דרכים.

עם כל הכבוד, מאיפה המקצועיות שלו להוציא דוחות בנושא זה?

אם היה להם מעמד חוקי מסוים, מעמד כמו של מבקר המדינה- - -

איתן כבל: הייתי אפילו אומר, אם אני מתפרץ לדברים של יעקב אשר, שיש נושאים מסוימים שאתם אומרים שזה הסמכות שלהם, שהם בעלי המקצוע שאמורים לכוון.

הם לא יכולים להורות לך לעשות, הם לא מתפעלים אותך, הם לא מתקצבים אותך, אבל הם יכולים לתת את תורת הלחימה, כפי שאומרים.

רחלי טבת ויזל: למשל הקמת רשות תימרור.

אבל עם סמכות גדולה יותר, משהו שיהיה דומה למבקר המדינה, שאתה לא יכול לא להתייחס אליו, אתה צריך לתת דוח ליקויים.

חוה ראובני: הם צריכים לתת.

חוה ראובני: יש הצעה כזאת של משרדי הממשלה, שיש להם משימות במסגרת תוכנית עבודה מאושרת והם יצטרכו לדווח על הביצוע שלה.

איתן כבל: עורכת הדין חוה ראובני, את יכולה לחייך.

חוה ראובני: כשמשמיצים אותי...

איתן כבל: בחייך, את אומרת "כתוב שתהיה חובת דיווח".

איתן כבל: חובת דיווח זה אחת הבדיחות הכי גדולות שמתקיימות.

עבד אל חכים חאג' יחיא: אנחנו יכולים לאפשר גם שתהיה חובה לקרוא את הדיווח.

עבד אל חכים חאג' יחיא: לא ליישם אותו, רק לקרוא אותו.

רחלי טבת ויזל: לא לשפוך את התינוק עם המים בסוף, שזה חבל.

רחלי טבת ויזל: אנחנו נכנסים לכל הרשויות המקומיות עם בקרת רשות תימרור, שרשויות מקומיות מתנהגות על פיה, ולא רק רשויות מקומיות.

רחלי טבת ויזל: יש המון פעולות אקטיביות שהרשות עושה.

רחלי טבת ויזל: זה לשפוך את התינוק עם המים בסוף בכך שאומרים שאין לה עוד סמכויות.

רחלי טבת ויזל: אתם צודקים לגמרי.

רחלי טבת ויזל: אני יודעת להגיד ולכתוב את הטיעון אבל השאלה בסוף מה השורה התחתונה.

עבד אל חכים חאג' יחיא: המצב הקיים היום לא צריך להימשך.

עבד אל חכים חאג' יחיא: אנחנו רוצים שיהיה מעמד מסוים לרשות.

עבד אל חכים חאג' יחיא: אבל אני טוען, וכך גם חבריי, אנחנו רוצים לחוקק את החוק הזה אבל לא רוצים שיהיה פרווה, שלא יהיה בו כלום, שלא יהיו לו "שיניים" ואז לא נוכל לתקן אותו בעתיד.

עבד אל חכים חאג' יחיא: יש לנו את ההזדמנות הזו לנסות לתת תוכן מעבר לייעוץ הזה, לתוכניות שאני לא יודע מי מאשר את ביצוען.

רחלי טבת ויזל: אדוני יודע מה עשינו בחברה הערבית בשנה האחרונה עם הסמכויות האלה, איך ירד מספר ההרוגים בחברה הערבית בעקבות הפעילות שלנו על פי הסמכויות שיש לנו.

עבד אל חכים חאג' יחיא: אנחנו רוצים שהסמכויות שלכם יהיו גדולות יותר.

עבד אל חכים חאג' יחיא: אנחנו רוצים את החוק הזה, אנחנו רוצים שיהיה מעמד חוקי לרשות, אבל אנחנו לא רוצים לפספס את ההזדמנות שתהיה רשות כפי שאנחנו רוצים וכפי שהאזרחים רוצים וכפי שמחויב מן המציאות.

עבד אל חכים חאג' יחיא: הנושא הזה הוא בפינה קטנה מאוד של משרד התחבורה והבטיחות בדרכים ולא מקבל את היחס הנכון, לכן דרככם אנחנו רוצים לקדם את החוק, וזה חשוב.

איתן כבל: אני רוצה לערוך את הדיון בצורה הבאה: ראשית, אני רוצה להעלות נושא ליבה – אני לא רוצה שאחר כך ניתקע בו ונבלבל את המוח ובסוף זה יתקע אותנו – את עניין יהודה ושומרון.

איתן כבל: אני רוצה לאפשר לחברת הכנסת שולי מועלם רפאלי להעלות את העניין הזה, לשמוע לאן זה הולך, בוודאי קודם כול מכיוון משרדי הממשלה הרלוונטיים, ובוודאי משרד המשפטים.

איתן כבל: אנחנו רוצים לגעת בנקודות האחרות, לראות איך אנחנו יכולים להשלים אותן, בסעיף 3, בכל העניינים הטכניים למיניהם.

איתן כבל: אני כבר אומר לכם, אני לא אעלה את הצעת החוק להצבעה, זו הסמכות שנתונה לי, כדי לאשר את הצעת החוק באופן סופי כל עוד לא נרגיש כחברי כנסת שהצלחנו להטמיע בתוכה, במגבלות המתקיימות עכשיו, לפחות נקודה אחת או שתי נקודות חשובות לנו, שתנוח דעתנו שעשינו מעשה אמיתי.

איתן כבל: אני אומר את זה גם אם נצטרך לבוא בדברים עם משרד התחבורה.

איתן כבל: אינני מבקש להשחית את המילים שלנו לריק ואני לא רוצה להעביר פה חוק שאתבייש בו.

איתן כבל: נכון לרגע זה אם אני מנסה לחשוב על רשות שהיא בלי היושב-ראש הנוכחי ובלעדיך, אני לא יודע מה יהיה.

איתן כבל: אנחנו רואים את זה בכל יום.

איתן כבל: הוועדה הזו חרתה על דגלה, לא רק כאמירה מן הפה אל החוץ אלא כמעשה של יום ביומו, את המאבק בקטל בדרכים.

איתן כבל: יש ועדת משנה של ועדת הכלכלה, בראשות יעקב אשר, שמתכנסת ופועלת; יש כאן את חמד עמאר שהוא יושב-ראש השדולה למאבק בקטל בדרכים.

איתן כבל: יש כאן אנשים שלקחו על עצמם במשך שנים את הנושא הזה.

איתן כבל: דרך אגב, עניין הרשות הוא פועל יוצא של עבודה שלנו, כל אחד מן המקום שלו וכולנו ביחד, חברי הכנסת.

עבד אל חכים חאג' יחיא: אם לא היינו עושים את כל השימוע- - -

איתן כבל: נכון, שום דבר לא היה קורה.

חוה ראובני: אפשר להתייחס לדברים שנאמרו?

איתן כבל: אם גברתי מתעקשת.

חוה ראובני: כן, אני חושבת שזה חשוב.

חוה ראובני: אני מתעלמת מעלבונות והשמצות.

חוה ראובני: אני יודעת שהם לא אישיים.

איתן כבל: זה הרבה מעבר.

איתן כבל: לא היה פה שום עלבון ושום השמצה.

חוה ראובני: לא של חברי הכנסת.

איתן כבל: של מי?

איתן כבל: לא שמעתי.

איתן כבל: של גיל מלמד?

איתן כבל: כפרה עליכם, אתם הכול "באקסטרים".

איתן כבל: נדבקתם מהשר.

איתן כבל: אם לא אומרים לשר כל הזמן "אומרכּ יא סידי" אז שום דבר לא בסדר בעיניו.

איתן כבל: הוא חבר אישי שלי, הוא מקבל פה קרדיט שאשתי לא נותנת לי.

חוה ראובני: אדוני הסכים שהיו ניסוחים קיצוניים.

חוה ראובני: אבל עזוב, נשים את זה בצד.

איתן כבל: גיל מלמד – אני מרשה לעצמי להגן על הדברים – שום דבר שהוא אמר כאן לא נועד חס וחלילה לפגוע בשר וימינה ושמאלה ממנו.

איתן כבל: אמיתי.

שולי מועלם-רפאלי: אפילו אני, שהרבה פחות מכם מעורה בתחום, לא פעם ראשונה שומעת את הדברים האלה.

חוה ראובני: לגופו של עניין, אני מבינה את התסכול מהחוק במבנה הנוכחי.

חוה ראובני: יחד עם זאת, צריך לזכור, הרשות הלאומית איננה חלק מן הממשלה.

חוה ראובני: במדינת ישראל יש רשות מבצעת אחת, והיא ממשלת ישראל.

חוה ראובני: לתת סמכות לרשות חוץ ממשלתית לתת הוראות לממשלה, לפקח על הממשלה, "לנעוץ שיניים," כפי שדובר כאן, זה כמעט עולם הפוך מבחינה משטרית.

חוה ראובני: אנחנו לא מקימים גופים חיצוניים.

חוה ראובני: מבקר המדינה מבקר, וגם לו יש מעט מאוד "שיניים".

חוה ראובני: הוא כותב חוות דעת, אבל הוא הגוף היחיד במדינת ישראל שמפקח על הממשלה לצד הכנסת בתפקידיה כרשות מחוקקת.

חוה ראובני: המחשבה לתת לרשות הלאומית סמכות שהיא מעל הממשלה, שהיא נותנת הוראות לממשלה, שהיא מפקחת ומבקרת, היא תפיסה שלא יכולה להתקיים.

חוה ראובני: זה לא גוף במשרד התחבורה, בניגוד למה שנאמר פה, זה לא יחידה של משרד הממשלה.

חוה ראובני: זה גוף עצמאי חיצוני.

חוה ראובני: יש לזה יתרונות ויש לזה חסרונות.

חוה ראובני: מצד אחד, היא מרוויחה מזה סוג של עצמאות בהתנהלות.

חוה ראובני: מצד שני, המחיר של זה, שאי אפשר לתת לה סמכויות של ממשלה.

חוה ראובני: מכאן הצעת החוק הזאת, שמנסה ללכת בין הטיפות, שמצד אחד נותנת לרשות תפקידים מול משרדי הממשלה, להציע תוכניות עבודה, שכאשר הן מאושרות יש לעקוב אחריהן.

שולי מועלם-רפאלי: שבעצם המשרדים לא מחויבים לקבל אותן או להיענות להן.

חוה ראובני: הן מובאות לאישור הממשלה ואז הופכות להיות מחייבות מכוח זה שהן החלטת ממשלה.

חוה ראובני: אבל מכיוון שהרשות איננה חלק מן הממשלה היא לא יכולה להביא דברים לממשלה.

חוה ראובני: היא מביאה את זה דרך השר.

חמד עמאר: אבל חייבים להביא את התוכנית לממשלה ושהממשלה תאשר אותה, ועדת השרים שתקום לפי החוק.

עבד אל חכים חאג' יחיא: החוק לא מחייב את הקמת ועדת השרים לענייני בטיחות בדרכים.

עבד אל חכים חאג' יחיא: זה הנקודה.

חוה ראובני: הרעיון הוא שהיא מציעה תוכניות, היא נותנת חוות דעת.

שולי מועלם-רפאלי: גם מר רום בדיון הקודם אמר את הדבר הזה.

שולי מועלם-רפאלי: החוק לא מחייב את הקמת אותה ועדת שרים לענייני בטיחות בדרכים.

חוה ראובני: נכון, אין הכרח.

חוה ראובני: הדברים יכולים להתנהל וההחלטות יכולות להיות מאושרות בתוכניות עבודה במליאת הממשלה.

חוה ראובני: אין צורך בוועדת שרים על מנת להגיש תוכניות עבודה, לקבל אישור ושהן יהפכו להחלטות ממשלה ויחייבו את משרדי הממשלה.

איתן כבל: חוה ראובני, את אמנם אומרת את זה בשפה לא מעליבה, אבל את מעליבה.

חוה ראובני: חס וחלילה.

איתן כבל: בטוח.

איתן כבל: אגיד לך למה: את יודעת כמה פעמים דנה המליאה, וכמה ביקשנו, בעניינים שנוגעים לקטל בדרכים?

איתן כבל: לא רק כמה היא דנה בזה אלא כמה היא דנה בנושאים אחרים?

איתן כבל: הרשימה של עניינים ונושאים שמחכים לפתחה של ממשלה – כל ממשלה.

איתן כבל: זה כמו פה בכנסת כאשר יש לנו דיונים במליאה ואומרים: "ועדה או מליאה?" אם אתה אומר "מליאה" אז הנינים שלך יזכו לבוא לפה ואולי יעסקו בזה.

איתן כבל: הרי אלה סתם מילים.

איתן כבל: כשהיוש

איתן כבל: ב-ראש שואל במליאת הכנסת את חבר הכנסת "לוועדה או למליאה?", כשהוא אומר "מליאה" הוא יודע שהכוונה לבית הקברות של ההצעות לסדר.

חוה ראובני: מר ליאור נתן ממזכירות הממשלה יוכל להסביר על הסדרים האלה.

חוה ראובני: אם מגישים לממשלה הצעת מחליטים עם תוכנית עבודה אז יש הליך מסודר לפי תקנון עבודת הממשלה שמאשר את זה.

חוה ראובני: כאשר זה מאושר זה מחייב את המשרדים.

חוה ראובני: לא הרשות מחייבת אלא הממשלה מחייבת.

איתן כבל: תודה על השיעור שנתת לנו בהלכות מערכות יחסים משטריות.

איתן כבל: לא ביקשנו שהרשות תהיה גוף מבצע שונה מן הממשלה, אבל – ויש הבדל גדול – לפעמים את רואה פה בחקיקה שאנחנו מתעקשים שייכתב "באישור ועדת הכלכלה".

איתן כבל: זה לא סתם.

איתן כבל: כלומר, אני רוצה לדעת שיש נושאים – שיגידו לי נושא אחד שהממשלה או כל גוף אחר אסור לו לבצע.

איתן כבל: הם לא מבצעים, הם בסוף היועצים, אבל שהם יהיו באמת יועצים, שהחובה תכתיב לגורמים האחרים להקשיב להם, לא ש"ינפנפו" אותם לאחר שכתבו מסמך.

איתן כבל: רחלי טבת ויזל, אל תתבלבלי, עיני מעטים בממשלה ישזפו את מה שאת כותבת.

איתן כבל: אל תיטעי, בכל הכבוד שאני רוחש, ויש הרבה כבוד, ואין פה מישהו שלא רוחש לך כבוד, בוודאי היושב-ראש.

איתן כבל: את יודעת שאנחנו משחיתים מילים לריק, ודפים, ונכתוב.

איתן כבל: אף אחד לא יקרא את זה.

איתן כבל: אתה יודע את זה, חמד עמאר.

איתן כבל: לכן אני מנסה לומר: הנה, הקמנו את כל זה.

איתן כבל: שזה לא יהיה רק עניין של רצון טוב.

איתן כבל: את על הכיפק, יש לך יכולת ורבלית, את יודעת לדבר עם אנשים אז אנשים באים.

איתן כבל: אני רוצה שלמשל בקביעה של הפניית משאבים – כי אתם הגוף המחקרי – אם אתם תגיעו למסקנה שהקטל בדרכים לא קשור לטלפוניה, היום כולם בהיסטריה.

איתן כבל: דרך אגב, אני לא אומר את זה.

איתן כבל: בוודאי אני יכול להגיד את זה באינסטינקט.

איתן כבל: אבל אף אחד לא באמת חקר- - -

רחלי טבת ויזל: אנחנו יודעים גם את זה.

איתן כבל: הכוונה היא שבכל יום קם מישהו ואומר דברים.

איתן כבל: עד היום ביקשתי אלף פעמים לראות, כדי להשקיע במקומות.

איתן כבל: כל אחד אומר: "אצלי תאונות דרכים – 'חבל על הזמן', כל היום נפגעים".

איתן כבל: אנחנו מכירים את האמירה הזאת בכל מקום.

איתן כבל: אף אחד לא עשה פעם אחת מיפוי אמיתי, ככל שניתן, לסיבות לקטל בנקודות כאלה ואחרות.

רחלי טבת ויזל: אנחנו עושים, פר עיר.

איתן כבל: אף אחד לא מחויב להתייחס לדוח שלך, גברתי.

השאלה איך זה הולך להיות מחייב.

איתן כבל: לפעמים חולפים במקומות שונים ואומרים: הכביש הזה חשוב, איכות חיים היא דבר חשוב, אני לא מזלזל בה.

איתן כבל: אני רוצה לדעת למה שוטרים עומדים דווקא ברחוב הזה ולא ברחוב אחר, האם זה רחוב של "מס הכנסה" רק כדי לתפוס אנשים ולקנוס אותם, או שזה רחוב שהסכנה בו גדולה.

רחלי טבת ויזל: אנחנו יודעים להגיד את זה.

איתן כבל: את יודעת, אבל אף אחד לא מתייחס אליך.

רחלי טבת ויזל: לא נכון.

רחלי טבת ויזל: אנחנו עובדים עם המשטרה ועם השלטון המקומי.

רחלי טבת ויזל: נכון שבחוק לא כתוב שחייבים להתייחס לרשות, אדוני צודק.

שולי מועלם-רפאלי: וגם כיצד זה מניע לפעולה.

רחלי טבת ויזל: זה מניע לפעולה מכיוון שאם עירייה רוצה שהאנשים בתחום העיר יחיו ולא ימותו בתאונות דרכים היא חייבת להתייחס.

שולי מועלם-רפאלי: זה ברשויות המקומיות או גם במשרדי הממשלה?

גיל מלמד: הערה קצרה.

גיל מלמד: אם מישהו נעלב, אני מתנצל.

גיל מלמד: התייחסתי לנוסח של הדברים, והנוסח לא נכתב על ידי אדם אחד אלא על ידי קבוצת אנשים, והתוצאה שלו היא מה שאמרתי.

גיל מלמד: עורכת דין ראובני שוכחת לציין שהמבנה הנוכחי של הרשות בעייתי, ואנחנו יודעים את זה מוועדת החקירה הראשונה שקמה ב-1988, לפני שלושים שנים בדיוק.

גיל מלמד: המקום הנכון לרשות הוא תחת משרד ראש הממשלה ומעל המשרדים האחרים.

גיל מלמד: כולם יודעים את זה כבר שנים רבות ואף פעם לא רצו לעשות את הצעד הנוסף הזה.

גיל מלמד: הבעיה המבנית, שהרשות נמצאת תחת שר התחבורה ותחת משרד התחבורה, היא שגורמת לכל הבעיה, ולכן היא חייבת לקבל עוצמה נוספת.

גיל מלמד: כאשר 23 אנשים נהרגים על ציר ז'בוטינסקי ומפסיקים למות רק אחרי שסוגרים את הציר, ברור שיש שם כשל תכנוני.

גיל מלמד: מי תכנן את הציר הזה?

גיל מלמד: משרד התחבורה.

גיל מלמד: מי במשרד התחבורה רוצה שהרשות הלאומית תגיד לו שיש שם בעיה?

גיל מלמד: אף אחד.

רחלי טבת ויזל: אנחנו אומרים.

גיל מלמד: היועצת המשפטית של משרד התחבורה היא היועצת המשפטית של משרד התחבורה, היא צריכה להגן גם על משרד התחבורה.

גיל מלמד: זאת הבעיה המבנית.

גיל מלמד: הוועדה צריכה להתמודד עם הבעיה המבנית, צריך לתת מספיק כלים לרשות.

איתן כבל: תודה.

איתן כבל: רצית להתייחס לעניין יהודה ושומרון, בואו ניכנס אל העניין.

שולי מועלם-רפאלי: העליתי בתחילת הדיון הקודם, אדוני, את ההחלטה או ההוראה, שאלה שאני העליתי לגבי ההחלה של החוק ביהודה ושומרון.

שולי מועלם-רפאלי: זה נאמר באופן ברור בוועדת השרים לענייני חקיקה כשהצעת החוק הזאת עברה, כולל בקשה לחזור לפני הקריאה השנייה והשלישית.

שולי מועלם-רפאלי: אני מודה, עכשיו אני נזהרת חלילה לא להעליב, אבל לתחושתי זה אמור להיות באחריות משרד התחבורה.

שולי מועלם-רפאלי: היועצת המשפטית של משרד התחבורה אמרה שזה לא "חונה" אצלה, זה ברמת שיח בין השרים.

שולי מועלם-רפאלי: חזרתי כמובן שוב לחברתי שרת המשפטים.

שולי מועלם-רפאלי: האמירות שיוצאות ממשרד המשפטים הן חד-משמעיות, שבחוק הזה צריך ליישם את החלטת השרים איילת שקד ויריב לוין, את החלטת היועץ המשפטי לממשלה ואת החלטת היועץ המשפטי לכנסת, שכבר בחוק תהיה התייחסות איך מחילים את זה ביהודה ושומרון.

שולי מועלם-רפאלי: בדיון נאמר – ואנחנו מודעים לכך, כמי שגרה ביהודה ושומרון אני גם רואה את זה – שרלב"ד פועלת כבר היום ביהודה ושומרון מתוקף שום סמכות.

שולי מועלם-רפאלי: כלומר, כאשר החוק הזה ייכנס לתוקף, אם יום לאחר מכן תוגש עתירה לבג"ץ נגד הפעילות שלה ביהודה ושומרון היא תצטרך להפסיק, כי תחת מה הם פועלים ביהודה ושומרון?

שולי מועלם-רפאלי: כמובן עלתה פה אפשרות של תחיקת ביטחון.

שולי מועלם-רפאלי: זה אומר שברגע שהחוק הזה יעבור ייקח בין 10 ל-50 שנים, כי יש דברים שכבר 50 שנים מחכים לתחיקת ביטחון ועוד לא הגיעו אליהם.

שולי מועלם-רפאלי: עמדת שרת המשפטים, לפחות כפי שנמסרה לי, היא שזה צריך להיות חלק מן החקיקה הראשית.

עבד אל חכים חאג' יחיא: שאלת הבהרה.

עבד אל חכים חאג' יחיא: ברור שהעמדה שלי שאני נגד.

עבד אל חכים חאג' יחיא: אם את מדברת על השטחים הכבושים, את מתייחסת גם לאזרחים הערבים שנמצאים שם או שאת מתכוונת להתנחלויות?

עבד אל חכים חאג' יחיא: זאת השאלה.

עבד אל חכים חאג' יחיא: אם את מחילה את זה על השטחים הכבושים – זה כל השטחים הכבושים וזה כל האנשים שנמצאים שם.

שולי מועלם-רפאלי: קודם כול, ברור לאדוני שמדובר על שטחי סי, ששם גרים אזרחי מדינת ישראל.

עבד אל חכים חאג' יחיא: אין שטחי סי ואין כלום.

עבד אל חכים חאג' יחיא: זה שטח כבוש.

עבד אל חכים חאג' יחיא: אלה לא שטחי מדינת ישראל, אלה שטחים כבושים.

עבד אל חכים חאג' יחיא: השאלה אם ההתייחסות היא לכל השטח ולכל האנשים שם, אם ייכנסו גם לשכם ולטול כרם עם התוכניות שלהם, או שפה יש ניסיון של סיפוח זוחל.

עבד אל חכים חאג' יחיא: לסיפוח זוחל אנחנו נתנגד חד-משמעית.

שולי מועלם-רפאלי: שתקתי, הרי יש כאן ויכוח מהותי.

איתן כבל: הוא לא ייפתר פה.

חוה ראובני: לא אגב החוק הזה הוא ייפתר.

שולי מועלם-רפאלי: שאלת הריבונות הישראלית ביהודה ושומרון, לא דרך הרלב"ד תיפתח.

נעמה דניאל: הייתה כאן הנחייה של היועץ המשפטי לכנסת, עורך דין איל ינון, ליועצים המשפטיים, לפנות למשרד הממשלתי הרלוונטי כדי שיעדכן את הוועדה בדבר אופן יישום הנחיית היועץ המשפטי לממשלה והערכה, ככל שישנה, בדבר לוחות הזמנים להחלה.

נעמה דניאל: כלומר, ההנחיה לא מפרטת איך זה ייעשה, ולהבנתי כך גם הנחיית היועץ המשפטי לממשלה.

חמד עמאר: זה אומר שאנחנו יכולים להעביר את החוק בלי להחיל את זה על יהודה ושומרון?

שולי מועלם-רפאלי: ברור שזה לא יעבור כי זו הייתה ההתניה בוועדת השרים לענייני חקיקה.

נעמה דניאל: ההנחיה של היועץ המשפטי לכנסת הייתה לבדוק.

איתן כבל: תודה.

איתן כבל: נציג משרד המשפטים, בבקשה.

דרור וגשל: כפי שהבהרתי גם בדיון הקודם, יש לנו עמדה לגבי איך נכון.

דרור וגשל: אף אחד לא חושב שהחוק לא צריך לחול ביהודה ושומרון.

דרור וגשל: השאלה באיזה אופן, האם הדרך היא בתחולה אקס-טריטוריאלית בחקיקה, שיש לה השלכות.

שולי מועלם-רפאלי: ברור, ומתקיימת כבר היום ברשות הטבע והגנים, ברשות החשמל, ברשות המים.

שולי מועלם-רפאלי: שום דבר לא יומצא מחדש בחוק הזה, לטוב ולמוטב.

עבד אל חכים חאג' יחיא: בצווי מפקד צבאי.

דרור וגשל: זה לא שאין חקיקה אקס-טריטוריאלית בישראל.

דרור וגשל: יש חקיקה אקס-טריטוריאלית שנוגעת למה שנקרא חוקים פרסונליים.

דרור וגשל: לא ניכנס לכל הדיון הזה.

דרור וגשל: אבל כרגע זה לא השאלה.

דרור וגשל: כרגע יש הבנה, גם במשרד התחבורה וגם במשרד המשפטים, שהדרך הנכונה היא צווי אלוף ויש עכשיו מחשבה איך לפתור את תקופת הביניים.

דרור וגשל: יש לציין שזה לא קשור אם יעבור החוק או לא יעבור החוק.

דרור וגשל: כבר היום הרשות פועלת לא בסמכות, כלומר לא צריך שהחוק יעבור כדי שתוגש עתירה לבג"ץ, היא יכולה להיות מוגשת גם היום.

דרור וגשל: בעקבות החוק הזה התעורר דיון בנושא ומטרת ההנחיה היא להסדיר אותו.

דרור וגשל: אנחנו היום ביחד עם משרד התחבורה חושבים על דרכים כיצד ניתן יהיה להסדיר את העבודה של הרשות בתקופת הביניים עד להתקנת צווי אלוף.

שולי מועלם-רפאלי: אני חייבת להודות שזה סותר לחלוטין את הדברים של חוה ראובני בדיון הקודם, שאמרה שזה לא "חונה" אצלה.

חוה ראובני: יכולה להיות עמדה מקצועית וברור שהעמדות המקצועיות הן המלצות למקבלי ההחלטות.

חוה ראובני: לכן אני אומרת שזה "חונה" אצל הפוליטיקאים.

שולי מועלם-רפאלי: אבל הפוליטיקאים אמרו את דברם, גברתי.

שולי מועלם-רפאלי: שרת המשפטים, שהיא יושבת-ראש ועדת השרים לענייני חקיקה, והשר יריב לוין אמרו דברים ברורים מאוד בכלל, ובפרט ביחס להצעת החוק הזאת.

חוה ראובני: הם אמרו לחזור לוועדה עם תשובה.

עבד אל חכים חאג' יחיא: שמענו את היועצת המשפטית של הוועדה.

עבד אל חכים חאג' יחיא: צריך לפנות למשרד התחבורה.

שולי מועלם-רפאלי: מצוין.

חוה ראובני: הם לא אמרו מה ההחלטה.

חוה ראובני: מהשר שלי לא קיבלתי הנחיה.

שולי מועלם-רפאלי: לכן ביקשנו תשובה.

שולי מועלם-רפאלי: התשובה היא לא "אנחנו חושבים על זה" אלא מה הדרך להחיל את החוק הזה ביהודה ושומרון.

עבד אל חכים חאג' יחיא: כפי שהוא אמר לך: דרך צו אלוף.

עבד אל חכים חאג' יחיא: כל כך פשוט.

עבד אל חכים חאג' יחיא: זה מראה שהשטח עדיין כבוש ותחת משטר צבאי.

עבד אל חכים חאג' יחיא: זה המשמעות.

איתן כבל: אני רוצה להבין ממך, דרור וגשל – ברור שזה לא שאלה פשוטה, זה לא תחום מקצועי, אבל אני רוצה שנתמקד יותר בצד המקצועי של התשובה.

איתן כבל: האם על פי הבנתך אנחנו יכולים להעביר את הצעת החוק כפי שהיא בלי להתייחס ליהודה ושומרון, ומבחינתך זה על דעת המשרד ודעת ועדת השרים לענייני חקיקה?

דרור וגשל: אני מייצג גם את שרת המשפטים וגם את היועץ המשפטי לממשלה.

דרור וגשל: כרגע בדיון אני מייצג יותר את היועץ המשפטי לממשלה.

דרור וגשל: עמדת השרה היא שיכול להיות שצריך שזה יהיה בחקיקה אקס-טריטוריאלית.

דרור וגשל: אני לא יודע, זה עדיין לא הגיע ליועץ המשפטי לממשלה, אני לא יודע מה הוא יגיד, אם יש איזו מניעה משפטית, כמו בחוק ההסדרה, או שהוא יגיד דברים אחרים.

דרור וגשל: אני לא יודע, יכול להיות שזה יגיע לשם.

דרור וגשל: כרגע לפי החלטת ועדת השרים לענייני חקיקה וכפי שזה מנוסח אין מניעה- - -

שולי מועלם-רפאלי: נציג משרד המשפטים הלך רחוק בהשוואת הרלב"ד לחוק ההסדרה.

דרור וגשל: מבחינת התחולה.

שולי מועלם-רפאלי: סליחה, באופן שאני לא מוכנה לעבור עליו, אפילו לפרוטוקול, לסדר היום.

דרור וגשל: מבחינת עמדת היועץ המשפטי לממשלה.

שולי מועלם-רפאלי: יש גבול לדרדור השיח סביב יהודה ושומרון.

עבד אל חכים חאג' יחיא: העמדה של היועץ המשפטי הייתה ברורה.

שולי מועלם-רפאלי: על חוק ההסדרה.

שולי מועלם-רפאלי: אני לא בטוחה שזו העמדה שלו לגבי הרלב"ד.

שולי מועלם-רפאלי: להשוות בין חוק ההסדרה לרלב"ד זה אמירה שאי אפשר להגיד אותה פה ולחשוב שהיא תעבור בשקט.

חוה ראובני: זאת עמדת היועץ המשפטי לממשלה על חוק ההסדרה.

חוה ראובני: כאן דרור וגשל אמר שהוא לא יודע.

דרור וגשל: אמרתי שהיועץ המשפטי לממשלה אולי יגיד שתהיה מניעה משפטית כפי שהוא אמר בחוקים אחרים.

דרור וגשל: זה עדיין לא מונע את החוק.

דרור וגשל: לגבי העברה של הצעת החוק הזאת במתכונת הנוכחית, זה שאלה יותר פוליטית.

דרור וגשל: ועדת השרים לענייני חקיקה ביקשה מאתנו להגיע עם פתרון למתווה.

דרור וגשל: כרגע אנחנו עובדים על פתרון למתווה.

דרור וגשל: הפתרון כרגע הוא צו האלוף ויש גם מתווה לגבי ההסדרה הזמנית עד לצווי האלוף.

דרור וגשל: נביא את זה לשרה.

דרור וגשל: יכול להיות שהיא תתנגד, אני באמת לא יודע, ואז תלוי מה יקרה בוועדת השרים, אם יהיו שרים אחרים שיחליטו לתמוך, אבל מבחינת העמדה המקצועית – זאת העמדה.

שולי מועלם-רפאלי: אתה יכול להגיד לנו בממוצע כמה זמן לוקח צו אלוף?

דרור וגשל: אני באמת לא יודע.

שולי מועלם-רפאלי: חבל שהפרוטוקול לא רואה ארשת פנים.

רחלי טבת ויזל: מבחינתנו כרגע אנחנו עובדים שם, גם בהתיישבות וגם בכבישים שהם לטובת הפלסטינים והיהודים ולטובת כולם.

איתן כבל: אתם עובדים כמו שעון שבת.

איתן כבל: כולם יודעים שזה עובד.

איתן כבל: אין לי טענה כלפיכם.

איתן כבל: דרור וגשל, אני רוצה לקבל את חוות הדעת של היועץ המשפטי לממשלה, אם יש לו – יכול להיות שהוא יגיד שהוא עובד על זה וייתן חוות דעת בעוד שנה, אני לא יודע, אני לא אומר לו מה לכתוב.

איתן כבל: אני מבקש את ההתייחסות שלו לעניין, ואת ההתייחסות של שרת המשפטים לעניין.

איתן כבל: אני לא מתכוון לעמול- - -

עבד אל חכים חאג' יחיא: והשר הממונה שאמון על הרשות.

איתן כבל: הגורם בעניין הזה הוא היועץ המשפטי לממשלה.

דרור וגשל: בעצם אדוני מבקש שנפתור את הנושא הזה לפני ועדת השרים, עוד לפני סוף הדיונים כאן.

איתן כבל: למה אני אומר את זה?

איתן כבל: אין לי עניין עכשיו לבלבל פה את המוח, יש לי מספיק עבודה.

איתן כבל: אני לא מתכוון עכשיו לדון ואז לאחר שנסיים את הכול זה ייתקע ויאמרו לי: "נלך לדיונים ונראה מה יהיה".

חמד עמאר: השאלה מה אנחנו עושים עם הרשות.

חמד עמאר: יש שם עובדים, יש אנשים שמתפרנסים שם.

חמד עמאר: מה אנחנו עושים?

חמד עמאר: כוועדה שלוקחת על עצמה את הטיפול בקטל בדרכים, אני שומע כאן שהוויכוח ענייני.

חמד עמאר: אבל יש אנשים שזו העבודה שלהם.

איתן כבל: אגיד לך מה עושים.

איתן כבל: כבר חוקקתי חוק שהסתיימה בו יכולת הארכת ההארכות והממשלה הביאה חוק מתוקן, לגבי חברת החשמל.

איתן כבל: היא ראתה שהיא לא יודעת לתת ארכה נוספת, תיקנה ואמרה: "עכשיו אני נותנת לעצמי שנה לעסוק בעניין הזה".

איתן כבל: אני מוטרד כמוך, אני לא רוצה שיישמע חס וחלילה שאני לא מוטרד, אבל בוודאי כאשר אני מסתכל על הדברים, יותר קל לתת פתרון של ארכה מאשר לתת פתרון לשאלות הקשות הללו.

רחלי טבת ויזל: אבל נגיע לאותה סיטואציה.

רחלי טבת ויזל: הרי בחצי שנה ארכה לא קרה כלום ועוד פעם הגענו לשבוע האחרון.

איתן כבל: רחלי טבת ויזל, קוראים לי ראש הממשלה?

איתן כבל: קוראים לי היועץ המשפטי לממשלה?

איתן כבל: קוראים לי שרת המשפטים?

חמד עמאר: הפתרון של הסוגיה הזאת, שהיא סוגיה כבדה מאוד, הוא לא בוועדת הכלכלה.

איתן כבל: כך אמרתי.

רחלי טבת ויזל: אפשר להעביר את החוק ולקבוע שתוך שנה- - -

שולי מועלם-רפאלי: לא, אי אפשר.

שולי מועלם-רפאלי: זה לא עובד.

שולי מועלם-רפאלי: כי עדיין 480,000 אזרחי מדינת ישראל- - -

רחלי טבת ויזל: אנחנו מטפלים בהם.

עבד אל חכים חאג' יחיא: על הגב של החוק שלכם רוצים לעשות סיפוח.

רחלי טבת ויזל: אם לא תהיה רשות אז- - -

שולי מועלם-רפאלי: האינטרס של כולנו שתהיה רשות.

שולי מועלם-רפאלי: לבוא לפה ולהגיד משהו שמוציא החוצה 480,000 אזרחי מדינת ישראל, זה לא נראה לי סביר.

רחלי טבת ויזל: למה להוציא?

רחלי טבת ויזל: נראה לך שאנחנו מוציאים אותם?

איתן כבל: רחלי טבת ויזל, די.

איתן כבל: מישהו ביקש ממך להגיב?

איתן כבל: נהיית עכשיו פוליטיקאית פה?

רחלי טבת ויזל: לא, חס וחלילה.

איתן כבל: למה את עונה לה?

איתן כבל: מה העניין?

עבד אל חכים חאג' יחיא: אני אומר לך חד-משמעית: על הגב של החוק זה עושים סיפוח.

עבד אל חכים חאג' יחיא: זה לא דאגה לאנשים.

איתן כבל: דיברתי בעברית מדוברת.

איתן כבל: כפי שחמד עמאר אומר, זה לא הולך להיפתר פה, זה לא יכול להיפתר פה.

איתן כבל: רק הנחתי את זה לפתחם של מי שאני רוצה לקבל מהם תשובות, לא פה אלא שם.

איתן כבל: אמשיך את עבודת החקיקה.

איתן כבל: רק אמרתי שאני רוצה את זה מהר, כדי שלא נסיים לעבוד ואחר כך יגידו לנו שצריך לשנות.

איתן כבל: כך אני אומר.

איתן כבל: אתה ואני אומרים אותו דבר.

איתן כבל: אני לא בא להכריע עכשיו בין חברי הכנסת חאג' יחיא ושולי מועלם רפאלי.

איתן כבל: בואו נתחיל בהקראה.

חוה ראובני: סעיף 2 הוא סעיף הקמת הרשות, שמגדיר את הליבה שלה, את התפקיד שלה.

חוה ראובני: אנחנו רוצים לעבות את זה עם אמירה על התכנים: ריכוז מידע, גיבוש תוכניות עבודה ויישומן במסגרת החוק הזה.

חוה ראובני: אלה היעדים שלה, בשביל זה היא קיימת.

חוה ראובני: בעינינו זה יותר נחרץ, יותר מעשי מאשר האמירה הכללית שיש בחוק הקיים.

עבד אל חכים חאג' יחיא: לפי החוק הזה אין לה יכולת ליישם.

עבד אל חכים חאג' יחיא: "ליישומן, הכול בהתאם להוראות חוק זה" – כאילו משכנו את המילה "ליישמן" כי אין לה סמכות לעקוב אחר היישום, אין לה סמכות להחליט על היישום.

עבד אל חכים חאג' יחיא: היא רק עוקבת ורושמת?

עבד אל חכים חאג' יחיא: הרשות צופה ואומרת: "זה כן וזה לא, זה כן וזה לא"?

עבד אל חכים חאג' יחיא: ומה ייצא מזה אחרי שהיא יודעת שלא יישמו?

עבד אל חכים חאג' יחיא: על פי החוק הזה היא תעקוב.

עבד אל חכים חאג' יחיא: היא אומרת "לא יישמתם".

עבד אל חכים חאג' יחיא: הרי מי שהתוכנית הועברה אליו לא יודע מה ייצא ומה לא ייצא.

עבד אל חכים חאג' יחיא: הרשות צריכה להגיד לו: "לא יישמת את התוכנית שהגשנו לך, 1, 2, 3 לא יושמו.

עבד אל חכים חאג' יחיא: " הרי התוכנית אצלו.

רחלי טבת ויזל: כתוב "אחראי".

רחלי טבת ויזל: המילה "אחראי" מופיעה כבר בסעיף 2, בחלק הדקלרטיבי של החוק.

עבד אל חכים חאג' יחיא: מה זה "ריכוז"?

חוה ראובני: כתוב גם "תפעל ליישומן".

עבד אל חכים חאג' יחיא: יש תוכנית.

עבד אל חכים חאג' יחיא: משכת את המשפט "תפעל ליישומן" בזה שאמרת "בהתאם להוראות חוק זה".

חוה ראובני: "תפעל ליישומן" זה להכין תוכניות שיועברו להחלטות הממשלה, זה לקבל דיווחים ממשרדי הממשלה השונים על מה שהם עשו.

עבד אל חכים חאג' יחיא: יש להם סמכות לבקש ולקבל ממשרדי הממשלה?

חוה ראובני: כן, זה כתוב בהמשך.

עבד אל חכים חאג' יחיא: הם יהיו מחויבים לתת לכם?

חוה ראובני: מן המנכ"לים.

חוה ראובני: זה כתוב בהמשך.

עמי רוטמן: כל מנכ"ל של משרד ממשלתי מחויב.

חוה ראובני: אני מפנה אותך לתיקון לסעיף 9.

גיל מלמד: מאחר וכולנו עובדים בשביל הציבור, הייתי מוסיף את המילים "להציגם לציבור".

חוה ראובני: זה מופיע בהמשך.

חוה ראובני: יש סעיף על תוכניות עבודה, והן יפורסמו.

חמד עמאר: דיברנו על זה בדיון הקודם.

חוה ראובני: הסעיף הזה הוא לא סעיף אופרטיבי.

חוה ראובני: בסעיף האופרטיבי יש חובה.

עמי רוטמן: זה סעיף שהוא התמצית של התמצית של החוק, שהוא קצת יותר מורחב ממה שקיים היום.

איתן כבל: העניין ברור.

איתן כבל: יש הערות נוספות?

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – 3

איתן כבל: נמנעים – אין סעיף 3 להצעת החוק נתקבל.

איתן כבל: הסעיף נתקבל.

נעמה דניאל: אם חבר כנסת רוצה לרשום הסתייגות צריך להצביע על ההצעה שלו.

עבד אל חכים חאג' יחיא: בסדר, אגיש אותה בכתב.

נעמה דניאל: אבל צריך להצביע עליה.

לאה ורון: הסתייגות היא הצעה של חבר כנסת שהוועדה אמורה להצביע עליה.

לאה ורון: ככל שההצעה של חבר הכנסת איננה מתקבלת היא הופכת להסתייגות, אם הוא מבקש.

עבד אל חכים חאג' יחיא: אני רוצה למחוק את המילים "בהתאם להוראות חוק זה".

עבד אל חכים חאג' יחיא: יישאר "היא תדאג ליישומו".

איתן כבל: בסדר גמור.

איתן כבל: מי בעד ההצעה של חבר הכנסת חאג' יחיא?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – 1

איתן כבל: נמנעים – אין הצעת חבר הכנסת חאג' יחיא לתיקון סעיף 3 להצעה החוק לא נתקבלה.

איתן כבל: ההצעה של חבר הכנסת חאג' יחיא לא נתקבלה והיא תהפוך להסתייגות.

עבד אל חכים חאג' יחיא: היא הצעה בשם הרשימה המשותפת.

חוה ראובני: בפסקה (1) אני יודעת שיש פעמיים (א), זה פשוט כדי לא לבלבל את ההפניות בתוך מספרי הסעיפים.

חוה ראובני: פסקה (1) עוברת למקום אחר.

חוה ראובני: אני לא מתכוונת לבטל אותה.

חוה ראובני: שאדוני לא יאשר את המחיקה עד שהוא לא מאשר את הכתיבה שלה במקום אחר.

רחלי טבת ויזל: אם לא קוראים את הכול לא מבינים.

שולי מועלם-רפאלי: מה זה סעיף 6 לחוק העיקרי?

חוה ראובני: כותרת השוליים היא "תפקידי הרשות".

חוה ראובני: יש סעיפים שקיימים ואנחנו מעבים את זה.

עבד אל חכים חאג' יחיא: דיברנו גם בישיבה הקודמת על ועדת השרים לתחום הבטיחות בדרכים.

עבד אל חכים חאג' יחיא: ההסתייגות שלי פה היא, אני מציע למחוק את המילים "אם הקימה", כדי שתהיה ועדת שרים.

עבד אל חכים חאג' יחיא: זה עלה בישיבה הקודמת.

איתן כבל: למה אתם מתנגדים שיהיה כתוב?

ליאור נתן: אני סגן מזכיר הממשלה.

ליאור נתן: יש רק מיעוט שבמיעוט של ועדות שרים שהמחוקק הקים בחוק.

ליאור נתן: הוועדה הידועה בהן ואולי היחידה היא הקבינט הביטחוני שמופיעה בחוק הממשלה.

ליאור נתן: החוק קבע מי הוא הגורם שעושה את זה, וזה נקבע.

ליאור נתן: ההחלטות שלה הן לא החלטות ממשלה, הן החלטות קבינט.

ליאור נתן: החוק אמר: את זה אתם תקבלו.

איתן כבל: יש עוד חוק, דרך אגב.

ליאור נתן: בחוק המילואים, ושם ועדת השרים לא זכאית לקבל החלטות עצמאיות אלא אחרי שהיא מקבלת החלטות היא צריכה להביא אותן לאישור הממשלה.

שולי מועלם-רפאלי: גם פה אנחנו מסכימים שזה יהיה כך, אז הממשלה תעסוק בזה.

איתן כבל: התפתחת יפה, מאז שהכרתי אותך צעיר ורץ במסדרונות מזכירות הממשלה.

איתן כבל: יש עוד, יש את חוק המועצה לגיל הרך, סעיף 18.

ליאור נתן: אני לא מכיר.

איתן כבל: זאת ההחלטה היחידה שאתה מכיר שלא בוצעה?

איתן כבל: כתוב: "ועדת שרים לענייני הגיל הרך לפי סעיף 18(א) – הממשלה תקים ועדת שרים לענייני הגיל הרך ואלה חבריה: השר, והוא יהיה יושב-ראש הוועדה, שר הבריאות".

איתן כבל: אני קורא מחוק המועצה לגיל הרך, 2017.

איתן כבל: זה לא היה בתקופת המזוזואיקון התחתון, זה די חדש.

ליאור נתן: לא ניתן לעובדות לבלבל.

ליאור נתן: רק ב-2017 מתווה הבטיחות בדרכים נדון בממשלה, הוא עלה לממשלה שלוש פעמים, כולל החלטה מז'ורית משמעותית שנתקבלה ביולי 2017.

איתן כבל: שהרעידה את אמות הסִפין, דרך אגב.

איתן כבל: הוקמה ועדת מנכ"לים שהייתה צריכה להיות בכלל ועדת שרים והיא כל כך התכנסה.

איתן כבל: .. הייתי אצל המנכ"ל אלי גרונר ביחד עם יעקב אשר.

לאה ורון: היינו צריכים להתאמץ, כמעט הפעלנו את הסעיף בתקנון על מנת לגרום לו להגיע לכאן.

איתן כבל: והוא מאלה שעוד השתדלו מאוד מאוד מאוד.

איתן כבל: הם עשו שם עבודה.

איתן כבל: אבל להגיד שהמשרדים בדיוק רצים – חבר'ה, אנחנו כבר אחרי, וגרונר כבר הודיע על התפטרותו.

איתן כבל: הוא היה פה.

עבד אל חכים חאג' יחיא: השביתו את העבודות האחרות במשרדים בגללם...

איתן כבל: זה בדיוק הנקודה: אפילו מנכ"ל משרד ראש הממשלה, שבאמת יצא מגדרו בעניין הזה – אתה יודע, זה לקח זמן, ועד שלא נפגשתי איתם, ופנינו בכל שני וחמישי.

לאה ורון: שלחתי מכתבים.

איתן כבל: שלחנו מכתבים ופה ושם.

איתן כבל: אתה יודע איך זה.

איתן כבל: זה מבחינתי משול – אם בגבולות, שהקימו קבינט ביטחוני במיוחד, היו חס וחלילה נהרגים כפי שנהרגים בתאונות דרכים, חס וחלילה, אתה מבין את המשמעויות?

איתן כבל: פה אנשים נהרגים ונהרגים.

איתן כבל: הבוקר נהרג עוד רוכב אופנוע ליד בני עיש.

איתן כבל: אני מסתכל על הרשימה וכל הודעה על הרוג או פצוע אני לוקח אישית, אני אומר לכם ברצינות.

איתן כבל: זה הרי לא עניין של משחק על פרוצדורה.

איתן כבל: הרי לא אהיה פה כדי לעשות את כל הבחינות האלה, אף אחד מאתנו כמעט כבר לא יהיה כדי לפעול במובן הדווקני של המילה, אבל ברור לכולם שזה נדרש.

איתן כבל: מצדי שוועדת השרים תתכנס אחת לרבעון אבל לפחות שתראה שיש כאן איזו אמירה על חשיבות של עניין.

גיל מלמד: אוסיף אנקדוטה היסטורית חשובה בהקשר הזה.

גיל מלמד: אי אפשר להתפאר על כך שהממשלה התכנסה שלוש פעמים בשנה לדיון על תאונות דרכים.

גיל מלמד: בכל זאת נהרגים 300 אנשים בשנה.

גיל מלמד: בהצעת חוק המאבק הלאומי בתאונות דרכים המקורית דובר על כך שבכל ישיבה שבועית של הממשלה ידווח לה ראש הממשלה על ההתקדמות בקידום החוק.

גיל מלמד: כלומר פעם לקחו את תאונות הדרכים ביתר רצינות.

גיל מלמד: בוועדת המנכ"לים ב-1996 היה רק מנכ"ל אחד.

גיל מלמד: כלומר, הממשלה יודעת לא לקחת ברצינות דברים שהיא לא רוצה לטפל בהם.

איתן כבל: זה גם נכון.

כפיר מצוינים: הוועדה טיפלה בנושא הזה.

כפיר מצוינים: ב-1996 היו גם הרבה יותר הרוגים מאשר יש היום.

כפיר מצוינים: מאז קבלת החלטת הממשלה מספר ההרוגים ירד, אני לא רוצה להגיד בצורה דרסטית כדי לא לפתוח פה לשטן.

גיל מלמד: אנחנו ב-150 הרוגים בשנה יותר ממה שוועדת השרים אמרה.

גיל מלמד: זה הרבה יותר מאשר צריך להיות.

כפיר מצוינים: בטווח הארוך יש מגמה של ירידה.

חמד עמאר: על מה הוויכוח עכשיו?

חמד עמאר: אם יש ירידה או יש עלייה?

חמד עמאר: אנחנו מברכים על החוק.

חמד עמאר: האם אנחנו צריכים להוסיף ועדת שרים או לא?

חמד עמאר: אני לא מתווכח עכשיו על מספר ההרוגים, זה לא המקום.

ליאור נתן: בנוסח כפי שמוצע כעת יש אפשרות לממשלה להקים ועדת שרים ולפעול באמצעותה.

איתן כבל: אז למה לבזבז את השורה הזאת פה?

איתן כבל: ממילא היא יכולה לעשות את זה גם בלי השורה הזאת.

חוה ראובני: השורה הזאת מדברת על המעמד של הרשות מול הוועדה הזאת.

שולי מועלם-רפאלי: בסוף כולנו מבינים שהרשות חשובה מאוד.

שולי מועלם-רפאלי: כולנו היינו רוצים שהממשלה תדון בזה הרבה יותר פעמים מאשר אנחנו מבינים שקורה עד היום.

שולי מועלם-רפאלי: מצד שני, כל מה שאפשר לתת לרשות, בואו כן נעשה את זה.

שולי מועלם-רפאלי: בעניין הזה אני לחלוטין מסכימה- - -

חמד עמאר: אני עדיין לא מבין למה לא להקים ועדת שרים.

ליאור נתן: אם תהיה ועדת שרים זה יגיע פחות לממשלה.

ליאור נתן: יגידו: יש ועדת שרים, אז למה להביא לממשלה?

ליאור נתן: זה דבר ראשון.

ליאור נתן: צריך להבין שוועדת שרים לא תהיה גוף נשכני לממשלה.

ליאור נתן: ועדת שרים היא חלק מן הממשלה.

ליאור נתן: הממשלה לא מזוכיסטית.

איתן כבל: אין מצב שאני לא עושה משהו אופרטיבי לממשלה בעניין הקטל בדרכים, נו, באמת.

איתן כבל: אני אומר את זה לחברים שלי.

איתן כבל: תחשבו על זה.

איתן כבל: לא ביקשתי מהם עכשיו להגיע עם משלוח מנות, לא ביקשתי מהם לרוץ 10 קילומטרים, לא ביקשתי מהם להגיע בתחבורה ציבורית.

איתן כבל: בסך הכול ביקשתי שפעם ברבעון יתקיים דיון שיסכם את הרבעון, שיציגו בפניו את הנתונים.

איתן כבל: אם היית יודע להגיד לי, ליאור נתן, שהממשלה מתחייבת פעם ברבעון להתכנס ולקיים דיון – אני מוותר.

איתן כבל: אבל אתה לא יודע להגיד לי את זה.

איתן כבל: אז לפחות את המינימום שבמינימום הזה.

איתן כבל: זה מינימום.

איתן כבל: אם לא – זה מילים.

איתן כבל: בשנה שעברה הייתה אותה מגמה בחציון הראשון של השנה.

איתן כבל: עדיף לא לפתוח פה לשטן, באמת שלא, כי אני חושב שהמגמה בחצי הראשון נובעת משיתוף פעולה, החל מן הוועדה הזאת שמשגעת את כולם, את כולם, ועד העבודה של שר התחבורה ושר האוצר והשר לביטחון פנים והאופן שפועל דורון ידיד, ראש האגף, הכול ביחד מבשיל לכדי מעשה, אני לא מתכחש לזה.

איתן כבל: אנחנו עובדים בדיוק כדי שהדברים האלה יקרו, לא בשביל להגיד: הנה המספר עולה והכול קשה.

איתן כבל: לכל אחד מאתנו יש ילדים.

איתן כבל: לכן לא אסכם את זה, אני לא סוגר את זה.

איתן כבל: אני רוצה התייחסות, אני רוצה שיגידו לי שהממשלה מתחייבת להתכנס פעם ברבעון כדי לסכם, או שיקימו ועדת שרים.

איתן כבל: שיפילו לי את זה במליאה, לא אכפת לי.

איתן כבל: לא ארמה את עצמי.

איתן כבל: לא יכול להיות שבכל דיון הייתי פונה לראש הממשלה להקים ועדת שרים בראשותו, שתתכנס פעם בחצי שנה ותקדיש לזה שלוש שעות.

איתן כבל: שפעם בתקופה יגיד: "אני עוזב הכול ומקדיש לזה שלוש שעות".

איתן כבל: לא ייתכן שיהיו 300 ומשהו הרוגים בשנה.

איתן כבל: זה מטורף.

איתן כבל: לא צריך לבקש ממני רשות, לא צריך להגיד שכאן אנחנו כותבים כך, ממש לא.

איתן כבל: זה דבר שצריך להיעשות באופן ברור מאליו, בלי ועדת הכלכלה.

איתן כבל: לכן אני מתקדם.

איתן כבל: אנחנו נאשר את ההסתייגות.

איתן כבל: אגיש רביזיה בכל מקרה על הסעיף.

עבד אל חכים חאג' יחיא: אתה מעלה את ההסתייגות להצבעה?

איתן כבל: הוא צריך עוד לחזור לוועדת השרים.

שולי מועלם-רפאלי: ממילא אם לא תהיה החלה ביהודה ושומרון אגיש רביזיה על כל הצעת החוק.

איתן כבל: מצדי, כפי שעשו עם חברת החשמל – עברו את הכול והאריכו את זה בשנה ועכשיו מביאים הצעת חוק חדשה.

לאה ורון: יש סמכות להאריך את זה לתקופה נוספת?

איתן כבל: אני חושב שלא.

איתן כבל: יביאו הצעת חוק חדשה.

עמי רוטמן: בחקיקה רגילה, תזכיר חוק וכל הפרוצדורות.

חוה ראובני: אפשר לפצל את זה, כפי שפיצלו בעניין מוניות השירות.

איתן כבל: חברים, אין תרגיל שלא עשינו.

דרור וגשל: בזמנו כאשר הממשלה רצתה להאריך, עבר איזה חוק ואז השר חזר בו ורצה לעשות איזו בחינה ולכן הארכנו את זה רק בחצי שנה.

דרור וגשל: אמרנו גם אז שצריך לראות את העובדים שמקום העבודה שלהם לא יכול לעמוד בסימן שאלה.

דרור וגשל: היו עשר שנים לבדוק לאן החוק הזה הולך.

דרור וגשל: בסוף הגיעו בשנייה האחרונה.

דרור וגשל: אין ספק שזה מצב קשה מאוד לעובדים, אבל זה עניין שלכם להתחשב בו.

איתן כבל: אלה שני דברים שונים.

איתן כבל: לא יותר מכל אחד אחר, אבל לא פחות מאף אחד אחר פה נושא העובדים חשוב לי.

איתן כבל: אני לא מנסה להתנשא פה מעל אף אחד.

רחלי טבת ויזל: חוסר היציבות קשה מאוד.

רחלי טבת ויזל: מרגישים אותו.

איתן כבל: פיצלנו כדי לא לפגוע במעמד העובדים, יצרנו פיצול חוק.

איתן כבל: אם חברת החשמל- - -

דרור וגשל: עם המוניות עשינו פיצול.

דרור וגשל: בחברת החשמל כבר מזמן נגמרה התקופה וכל פעם מתקנים את החוק.

איתן כבל: ביום אחד סגרנו את כל העניין.

דרור וגשל: אבל זה כבר עניין עתי, שפעם בשנה באים לפה ומאריכים את חוק החשמל בשנה.

דרור וגשל: פה יותר מתאים מודל המוניות אם בכל זאת תרצו לעכב את הדבר הזה, לקחת סעיף אחד ולפצל אותו.

איתן כבל: תודה, אדוני היועץ, לפחות הייעוץ שלך פה מתקבל.

דרור וגשל: הפיצול משאיר את ההצעה.

לאה ורון: משאיר חלק מן ההצעה.

לאה ורון: חלק עולה לקריאה שנייה ושלישית.

רחלי טבת ויזל: ואז אין בעיה עם העובדים.

לאה ורון: תלוי מה מפצלים.

רחלי טבת ויזל: אבל אם חושבים על העובדים אז יודעים לפצל את הדבר הנכון.

איתן כבל: יקירה, תנוח דעתך.

רחלי טבת ויזל: זה מטריד אותי מאוד.

שולי מועלם-רפאלי: כבר הופעלה השיטה הזאת.

איתן כבל: תנוח דעתך, זה מה שאני מתכוון לעשות.

איתן כבל: ממילא כאשר חברת הכנסת שולי מועלם רפאלי אומרת לי שבכל מקרה היא מתכוונת להגיש רביזיה, אז לא אשחק עם עצמי.

איתן כבל: אני לא רוצה להיכנס כאן לכל מיני עניינים.

איתן כבל: ברור שהכוונה היא לשמור עליכם.

איתן כבל: קודם כול, בלי שום קשר, לפעול כמו ספר לבן, כאילו יש ספר לבן ואין ספר לבן.

איתן כבל: אתם כגוף, מבחינת

איתן כבל: כם שום דבר לא משתנה, תוכלו להמשיך לפעול כאילו דבר לא קרה.

איתן כבל: יחד עם זה, נידרש להתמודדות אמיתית, לפחות שהממשלה תנסה.

איתן כבל: יכול להיות שהיא תגיד: "חבר הכנסת כבל, עשה לי טובה, אל תבלבל לי את המוח, תעביר את הנוסח כפי שהוא", אבל לפחות נדע שניהלנו פה קרב.

איתן כבל: זה לא קרב של אופוזיציה וקואליציה.

איתן כבל: לא היה יום אחד שעסקנו בשאלה הזאת כאופוזיציה או קואליציה, הרשימה המשותפת או הבית היהודי, ממש לא.

דרור וגשל: אתה רוצה לפצל את כל הסעיף שמבטל את הוראת השעה, או להאריך את הוראת השעה?

איתן כבל: אני היועץ שלך או אתה היועץ שלי?...

עבד אל חכים חאג' יחיא: הוא רומז לתרגיל.

רחלי טבת ויזל: זה לא תרגיל.

רחלי טבת ויזל: מכיוון שאין ויכוח על כך שהארגון צריך להתקיים אז זה לא תרגיל.

עבד אל חכים חאג' יחיא: דיברנו על תרגיל חקיקתי, בזה שאנחנו נפצל ונמשיך בדיון, והרשות תמשיך לפעול.

איתן כבל: אתה צודק, חבר הכנסת חאג' יחיא.

מרדכי פדר: שאלה טכנית, אדוני, אם אפשר.

מרדכי פדר: בסעיף מוזכר השר פה והשר שם.

מרדכי פדר: לא שמעתי כל כך הרבה פעמים "השר" מאז השיר על מונטיפיורי "וכל הכבוד לשר".

מרדכי פדר: אנחנו מציעים שהמילים "באמצעות השר" בפסקה (1א), המילים "לשר" בפסקת משנה (1א)(א), והמילים "בעבור השר" ו"לו" בפסקת משנה (1א)(ב) יימחקו.

איתן כבל: אני רוצה להעלות להצבעה את הסעיף, עם ועדת השרים, ואגיש עליו רביזיה בכל מקרה.

נעמה דניאל: מצביעים על סעיף 4 להצעת החוק, על פסקה (1) ושתי פסקאות המשנה (א).

שולי מועלם-רפאלי: חבר הכנסת כבל, בשיח הפנימי שלנו, הרביזיה מטרתה לבחון מה?

איתן כבל: את עניין ועדת השרים, שהם יבואו אליי עם הצעה שהממשלה מתחייבת לדון בעניין תאונות הדרכים, או תוציא לנו מכתב.

שולי מועלם-רפאלי: כלומר משהו שיאפשר לזה להתקדם.

שולי מועלם-רפאלי: אתה יותר מנוסה פה.

שולי מועלם-רפאלי: התחושה שלי וגם של חבר הכנסת חמד עמאר היא שהכנסה של הקמת ועדת שרים בחוק היא הדבר הנכון.

שולי מועלם-רפאלי: השאלה אם עכשיו זה יתקע את כל המהלך הזה.

איתן כבל: אתם הקואליציה.

איתן כבל: לי בוודאי אין בעיה.

איתן כבל: אני חושב שכך צריך.

איתן כבל: השאלה האם כאשר נעלה למליאה ותיקראו לסדר, יושב-ראש המפלגה שלכם יקרא לכם – אני לא רוצה לעשות מעצמי צחוק.

איתן כבל: אני מתייחס לזה ממש לא בצדדים הללו.

חמד עמאר: אנחנו מחפשים את טובת הדבר.

חמד עמאר: ביקשתי כל הזמן להקים ועדת שרים בנושא תאונות הדרכים.

איתן כבל: האמן לי, יותר מאשר אתם הולכים לקראתי אני הולך לקראתכם כחברי קואליציה.

שולי מועלם-רפאלי: אנחנו מודעים לזה שנייה אחרי שנייה.

איתן כבל: אני מציע שהממשלה תיתן לנו התייחסות בעניין הזה.

איתן כבל: יכול להיות שאני אביא להצבעה הצעה שאומרת שתוקם ועדת שרים, למרות הכול.

איתן כבל: שיפילו לנו את זה במליאה.

ליאור נתן: אני יכול לתת לך נתונים מ-2009 כאשר הממשלה במליאתה עסקה בנושא הזה.

חמד עמאר: הייתי מעדיף שראש הממשלה יעסוק בנושא בלי להקים ועדת שרים.

חמד עמאר: היושב-ראש אמר לך את הפתרון: תבוא הממשלה ותגיד "נתכנס אחת לחצי שנה, או אחת לשנה לדון בכל נושא הבטיחות בדרכים".

ליאור נתן: זה בנוסח החוק היום.

ליאור נתן: מכוח החוק הממשלה חייבת לציין את נושא הבטיחות בדרכים ולשמוע דיווחים פעם בשנה לפחות.

חוה ראובני: יש חובה להגיש לממשלה דיווח.

עבד אל חכים חאג' יחיא: את הדיווח הזה אנחנו מכירים.

עבד אל חכים חאג' יחיא: לפי ערמת ניירות העמדה שאנחנו כחברי כנסת מקבלים, אנחנו יודעים מה זה לקרוא את כולם.

עבד אל חכים חאג' יחיא: אני לא רוצה להגיד שלא קוראים אותם, אבל חלק אנחנו לא מספיקים לקרוא.

עבד אל חכים חאג' יחיא: זה הדיווחים שיש לממשלה.

איתן כבל: אני רוצה לשאול את דרור וגשל וחוה ראובני וכמובן את רחלי טבת ויזל שאלה בעניין הזה.

איתן כבל: אני רוצה לבחון את האפשרות – אני לא יודע אם לעשות את זה עכשיו – לעשות פיצול, כדי שתנוח דעתנו בעניין העובדים.

איתן כבל: אני רוצה להצביע קודם על עיקרון הפיצול.

איתן כבל: אחרי כן נחליט מה אנחנו מפצלים.

איתן כבל: מי בעד הפיצול של הצעת החוק?

איתן כבל: מי נגד?

איתן כבל: מי נמנע?

איתן כבל: בעד – 3

איתן כבל: נמנעים – 1 ההצעה לפצל את הצעת החוק נתקבלה.

איתן כבל: שלושה בעד, אחד נמנע.

איתן כבל: ההצעה לפצל את הצעת החוק נתקבלה.

איתן כבל: אני מבקש שתפצלו אך ורק את הסעיפים שמאפשרים לרשות להמשיך ולהתקיים במתכונת הנוכחית.

עבד אל חכים חאג' יחיא: בישיבה הבאה הם יבואו עם הצעה?

איתן כבל: לא, אני רוצה לאשר את זה עכשיו.

חוה ראובני: במקום למחוק את סעיף קטן (ד), לתקן את סעיף קטן 45(ד).

חוה ראובני: סעיף 45(ד) אומר: "על אף האמור בסעיפים קטנים (ב) ו-(ג)," – שזה תקופות התוקף הקודמות – "חוק זה ימשיך לעמוד בתוקפו עד יום י"ז בתמוז התשע"ח (30 ביוני 2018).

חוה ראובני: "

דרור וגשל: אפשר פשוט לקחת את הסעיף כפי שהוא ולפצל אותו.

חוה ראובני: לפצל את סעיף קטן 45(ד) בסעיף 13 להצעת החוק, אבל במקום למחוק את סעיף קטן (ד) לתקן את סעיף קטן (ד), לשנות בו את התאריך.

חמד עמאר: לא, אנחנו לא רוצים לעשות את זה בהוראת שעה.

חמד עמאר: אנחנו רוצים לפצל.

חוה ראובני: אז לאשר רק את הביטול של סעיף קטן 45(ד).

דרור וגשל: צריך גם את סעיף 1.

חוה ראובני: הוא אושר כבר בישיבה הקודמת.

דרור וגשל: אושר אבל צריך לפצל כדי שיצביעו.

איתן כבל: מי בעד הפיצול?

איתן כבל: מי נגד?

איתן כבל: מי נמנע?

איתן כבל: בעד – 3

איתן כבל: נמנעים – 1 פיצול סעיף 13 בהצעת החוק נתקבל.

איתן כבל: הפיצול נתקבל.

חוה ראובני: סעיפים קטנים (ב) עד (ד) הם הסעיפים שמגבילים את תקופת תוקף החוק.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – 3

איתן כבל: נמנעים – 1

איתן כבל: שלושה בעד, אחד נמנע.

איתן כבל: הסעיף נתקבל.

רחלי טבת ויזל: לא צריך להגיד ממתי הוא חל?

דרור וגשל: מתי החוק הזה יחול, החוק שעכשיו יפצלו?

דרור וגשל: אם לא כותבים כלום הוא חל מיום פרסומו.

חוה ראובני: "תחילתו של חוק זה" – החוק המפוצל – "ביום י"ח בתמוז התשע"ח, 1 ביולי 2018.

חוה ראובני: "

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – 3

איתן כבל: נמנעים – 1 סעיף התחילה לחוק המפוצל כפי שקראה עו"ד ראובני נתקבל.

איתן כבל: שלושה בעד ונמנע אחד.

איתן כבל: הסעיף נתקבל.

חמד עמאר: מתי זה אמור לבוא למליאה?

חוה ראובני: הצעת החוק תעלה לקריאה שנייה ושלישית.

חוה ראובני: היה והפרסום יהיה ב-2 ביולי, עדיין התחילה היא ב-1 ביולי.

רחלי טבת ויזל: אני חייבת לומר תודה לאדוני, באמת תודה.

איתן כבל: ברשותכם, אני לא אוהב את הצעת החוק, אני אומר את זה באנדרסטייטמנט, היא רעה, היא לגמרי לא "מתכתבת" עם כל הדיונים שערכנו פה, היא לא "מתכתבת" באמת עם המחשבות והכוונות של המשתתפים, חוצה כנסת, חוצה מפלגות.

איתן כבל: אני אומר את זה במנותק מן השאלה של יהודה ושומרון, כן או לא, שזה עניין גדול בזכות עצמו.

עבד אל חכים חאג' יחיא: אני מבקש רשות דיבור בשם הרשימה המשותפת, ואני הראשון.

חמד עמאר: גם אני מבקש רשות דיבור.

שולי מועלם-רפאלי: גם אני מבקשת רשות דיבור.

איתן כבל: ברשות

איתן כבל: כם, ארצה לדעת מה ההתייחסות בעניין ועדת השרים, או התחייבות של הממשלה לקיום שלושה דיונים בשנה בעניין הזה.

דרור וגשל: לא כל כך הבנתי.

דרור וגשל: רוצים את ועדת השרים הזאת בהקשר לחוק המפוצל או בהקשר לחוק המלא?

איתן כבל: בעניין החוק הקודם, החוק שעבר.

איתן כבל: הרי זה יחזור אלינו לדיון.

חמד עמאר: לחוק המפוצל הממשלה לא תתנגד.

איתן כבל: תודה רבה.

איתן כבל: הישיבה נעולה.